tomron87/hebrew-wikipedia-sentences-corpus huggingface dataset:
תוכנית הקמפוס היא כלי המפתח להנחיית האוניברסיטה בהחלטותיה לגבי המתווה הפונקציונלי והפיתוח העתידי של קמפוס קראולי ויישומו בתכנון הפיזי, כדוגמה לכך היא תוכנית הקמפוס שהוצגה בשנת 2011; תוכנית קמפוס 2010. לתוכנית הקמפוס 2010 יש קישורים למספר תוכניות אסטרטגיות וסטטוטוריות אחרות של השלטון המקומי ומדינת אוסטרליה המערבית.
ארכיטקטורת האוניברסיטה כוללת תערובת של מורשת אדריכלית בסגנון נאו - רומנסקי ומבנים עכשוויים הממלאים פונקציות שונות.
בקמפוס ממוקם בית שנטון שהוא מבנה של שתי קומות בסגנון אדריכלות ג'ורג'יאנית והוא המבנה הוותיק ביותר בקמפוס, נבנה בשנת 1846 ומשמש לבית הספר למחקרים ילידים.
בקמפוס קרולי יש מבנים הבנויים מאבן גיר ולכן האוניברסיטה שייכת לקבוצה הלא רשמית הנקראת "אוניברסיטאות אבן החול" , כינוי לא רשמי שניתן לאוניברסיטה הוותיקה ביותר בכל מדינה באוסטרליה והוא אחד הקמפוסים הציוריים ביותר באוסטרליה.
בקמפוס קרולי ממוקמות ארבע ספריות של האוניברסיטה; ספריית ריד לאמנויות ועסקים, ספרייה למשפטים, ספרייה למוזיקה וספרייה למדעים.
בצמוד לקמפוס המרכזי, ממוקמות הספריות הבאות; הספרייה לחינוך, אמנות ואדריכלות והספרייה לרפואה ורפואת שיניים.
מעונות הסטודנטים, המסונפים אל האוניברסיטה ממוקמים צפונית לקמפוס והם: קולג' סנט קתרין, קולג' סנט ג'ורג', קולג' סנט תומאס מור וקולג' טריניטי.
סקרי המשוב של הסטודנטים מדרגים באופן עקבי את הקמפוס כמציע אווירה מרגשת, תוססת ומגוון שירותים עבור החיים הסטודנטיאליים.
האתר הרשמי של האוניברסיטה מאפשר סיור וירטואלי בקמפוס בנוסף למפה אינטראקטיבית.
במרחק קצר מהקמפוס הראשי של קראולי נמצא אתר קלרמונט של האוניברסיטה.
קלרמונט משמש בית למספר פונקציות; מועצת בחינות המוזיקה האוסטרלית , מכון קונפוציוס, המרכז למדינות וחברות מוסלמיות, מכון הכישורים וההדרכה הבינלאומי לבריאות והמרכז להוראת השפה האנגלית, ואת הקולג' טילור ללימודים בסיסיים עבור סטודנטים בינלאומיים.
הבניינים המקוריים היו ביתם של מוסד ההוראה העל-יסודי הראשון של המדינה שנפתח בשנת 1902 - מכללת המורים לקלרמונט.
לימים הפכה המכללה למכללה המערבית באוסטרליה לחינוך מתקדם.
אלבני הוא קמפוס אזורי שנוסד בשנת 1999 בעיירה אלבני שבדרום החוף, במרחק נסיעה של ארבע וחצי שעות מפרת'.
המרכז כולל; המרכז של אוניברסיטת אוסטרליה המערבית, מרכז המצוינות בניהול משאבי טבע, בית ספר קליני כפרי (אלבני) ואת ארגון חברי המוסד.
בשנת 2005 אוניברסיטת קרטין, שהיא אחת האוניברסיטאות של רשת טכנולוגיה אוסטרלית (אוניברסיטאות) , הצטרפה למרכז על ידי העברת קורסים של האוניברסיטה.
אלבני מציעה מגוון רחב של אפשרויות, הכולל פעילויות ספורטיביות וחברתיות, הרצאות פומביות ואירועי אמנויות.
האוניברסיטה מאורגנת בארבע פקולטות, עשרים וארבעה בתי ספר, שלושים ושניים מרכזי מחקר ושלושה מכוני מחקר.
הפקולטה לאמנויות, מנהל עסקים, משפטים וחינוך
בית הספר למנהל עסקים, בית הספר לעיצוב, בית הספר להסמכה לחינוך, בית הספר למדעי הרוח, בית הספר למשפטים, קונסרבטוריון ובית הספר למדעי החברה.
בית הספר להנדסה; המחלקה להנדסה כימית, המחלקה להנדסה אזרחית ולהנדסת מכרות, המחלקה להנדסת חשמל, אלקטרוניקה ומחשבים, המחלקה להנדסה מכנית.
בית הספר למתמטיקה, פיזיקה ומחשבים; המחלקה למדעי המחשב והנדסת תוכנה, המחלקה למתמטיקה ולסטטיסטיקה, המחלקה לפיזיקה.
בית ספר למוסמכים במדעי האוקיינוסים.
בית הספר לחקלאות וסביבה, בית הספר למדעי הביולוגיה, בית הספר למדעי כדור הארץ, בית הספר לחקלאות וסביבה, בית הספר למדעי האדם, בית הספר למדעים מולקולריים, בית הספר למדעי הפסיכולוגיה.
בית הספר למדעים ביו-רפואיים, בית הספר למקצועות הבריאות, בית הספר לרפואת שיניים, בית הספר לרפואה, בית הספר לבריאות הציבור.
האוניברסיטה כוללת את מרכזי המחקר הבאים:
מרכזי מחקר מוסדיים; המרכז לטיפול בתאים ולרפואה רגנרטיבית, המרכז לאנליזת רשת ביומולקולרית, מרכז לביולוגיה אבולוציונית, המרכז למיקרוסקופיה, אפיון ואנליזה, המרכז ליסודות חוץ חופי, המרכז למחקר קליני בנוירופסיכיאטריה, המרכז לכלכלה ומדיניות סביבתית, המרכז לחקר שירותי בריאות, המרכז לחקר וניהול אמנות סלע, המרכז למחקר וחינוך בילדים, מרכז מארשל למחקר והוראת מחלות מידבקות.
מרכזי מחקר קואופרטיביים; אוטיזם, מוצרי דבורי דבש, מרכז מחקר לערים רגישות למים, בריאות הנפש, אש ואסונות טבע, ביטחון צמחים ביולוגי, ניהול חדשנות עולמית.
מרכז המחקר לטכנולוגיות חקר קידוחי עומק.
המועצה הלאומית לבריאות ורפואה ; מרכז למחקר גנטיקת העין, מרכז לתינוקות, מרכז לשיפור שרותי בריאות ילידי האבוריג'ינים והאיים האוקיינוס השקט.
מרכזי שיתופי פעולה; שירותי בעלי חיים, המרכז הבינלאומי אסטרונומיית רדיו, המתקן הלאומי לצנטריפוגה גיאוטכנית, המרכז למיקרוסקופיה, אפיון וניתוח, מרכז למחקר האוקיינוס ההודי, רשת מחקר לבריאות הציבור.
מכוני מחקר קשורים; המכון למדע האוזן, המכון לבריאות הנשימה, מכון טלטון לילדים, מכון הרי פרקינס למחקר רפואי, מרכז פירון מדע נוירולוגי ותרגום.
קבוצות בפקולטות; המרכז לסביבה הבנויה ובריאות, המרכז לאנרגיה גיאומדעית, המרכז לאופתלמולוגיה ומדע הראיה, המרכז לבריאות כפרית , המרכז לביוגיאוכימי, מרכז בינלאומי לגידול צמחים, מרכז בינלאומי לבריאות הפה, המרכז למקור גנטי של הבריאות ומחלות, המרכז לימי הביניים וראשית המודרנה, המרכז לבריאות כפרית.
אגודת הסטודנטים של אוניברסיטת אוסטרליה המערבית הוקמה בשנת 1913 לייצוג האינטרסים של הסטודנטים כלפי האוניברסיטה, הממשלה והקהילה הרחבה וכן מתן שירותים לסטודנטים.
האגודה קשורה להתאחדות הסטודנטים הלאומי באוסטרליה והיא מנוהלת על ידי מועצת נציגי הסטודנטים שנבחרים לתקופה של שנה בבחירות שנתיות.
האגודה מספקת מגוון שירותים לסטודנטים החל מקייטרינג ועד לייעוץ פיננסי תוך שמירת מודעות סביבתית וחברתית.
ישנם גם למעלה ממאה מועדונים וחברות הממומנות על ידי האגודה.
האגודה מפרסמת את עיתון הסטודנטים, ה"פליקן" (בעברית: שקנאי (סוג), המהווה חלק מסמל האוניברסיטה), כמו גם כמה פרסומים אחרים.
אירועים באוניברסיטה; גולת הכותרת של השנה החברתית נחשבת, על ידי חלק מהסטודנטים, אירוע עירוני הנקרא "פרוש" .
האירוע מתקים באפריל בו הסטודנטים מתלבשים בתחפושות וצועדים ברחובות העיר ומוכרים עיתונים סאטיריים מפוארים למטרות צדקה שונות.
אירוע צדקה שקים משנת 1936 הנקרא, "קמפינג לילדים בע"מ", היא העמותה הרשומה הוותיקה ביותר בוושינגטון.
במשך 70 השנים האחרונות סיפקו סיעודי סטודנטים לילדים מעוטי יכולת במערב אוסטרליה במהלך מחנות שבועיים בינואר ופיקניקי יום במהלך כל השנה.
אירוע משחקי הספורט של האוניברסיטאות סביב האוקיינוס ההודי ואסיה, שבו השתתפו יותר ממאה קבוצות המייצגות 23 אוניברסיטאות משמונה מדינות, התקים בנובמבר ועד דצמבר בשנת 2005.
ספורט; בקמפוס המרכזי של האוניברסיטה יש מיתקנים רבים של ענף הספורט; מתחם ספורט מים, מכון כושר, חנות ספורט ופיזיותרפיה.
מחוץ לקמפוס הם מפעילים את פארק הספורט המכיל אתלטיקה, בייסבול, קריקט, כדורגל, הוקי שדה, רוגבי, כדורגל ושדות פריזבי אולטימטיביים.
מרכז טניס הצמוד לאצטדיון האתגר ולפארק הספורט.
פארק הבילוי שנטון כולל מתחם כושר, אולם ספורט מקורה, מגרשי טניס ומגרש הוקי.
מתקימות תחרויות ספורט במערב אוסטרליה בין האוניברסיטאות במדינה במסגרת סדרת משחקי האוניברסיטה המערבית .
התחרויות מתקימות בין חמש האוניברסיטאות במדינת אוסטרליה המערבית: אוניברסיטת קרטין, אוניברסיטת אדית קוואן , אוניברסיטת מרדוק ואוניברסיטת נוטרדאם אוסטרליה .
בנוסף לכך, מתקימות תחרויות בענפים שונים במסגרת משחקי האוניברסיטה האוסטרלית השנתיים .
רבים מבוגריה הבולטים של אוניברסיטת מערב אוסטרליה הצטיינו במקצועות שונים, בפרט בפוליטיקה ובממשל.
כרמן לורנס כיהנה כראשת המדינה הראשונה
בוב הוק ראש ממשלת אוסטרליה
בארי מרשל זוכה פרס נובל לפיזיולוגיה או לרפואה לשנת 2005
להלן תמונות של המבנים הוותיקים בקמפוס קרולי:
מבנים חדשים שנבנו במאה ה-21 בקמפוס האוניברסיטה (רשימה חלקית):
Мечникова) היא אוניברסיטה ציבורית הממוקמת בעיר אודסה שבאוקראינה.
האוניברסיטה נוסדה בשנת 1865 והיא בין האוניברסיטאות הוותיקות באוקראינה.
בשנה הראשונה לפעילותה למדו בה כ-175 סטודנטים.
הם כללו צעירים אוקראינים לצד סטודנטים ממדינות נוספות.
בשנת 1913 החלו נשים ללמוד באוניברסיטה.
החל משנת 1945, האוניברסיטה קרויה על שם איליה מצ'ניקוב, רופא וחוקר אימונולוגיה יהודי רוסי.
מצ'ניקוב, שהיה זוכה פרס נובל, אף לימד באוניברסיטה ושימש פרופסור לזואולוגיה למשך מספר שנים.
כיום לומדים באוניברסיטה זו מעל 11,000 סטודנטים, ביניהם כ-320 סטודנטים זרים.
באוניברסיטה 10 פקולטות בתחומים שונים.
שפות ההוראה באוניברסיטה הן אוקראינית ורוסית.
הפקולטה לביולוגיה: בין המחלקות בפקולטה נכללות המחלקה לזואולוגיה, המחלקה לפיזיולוגיה של האדם, המחלקה לגנטיקה וביולוגיה מולקולרית, המלקה לבוטניקה, המחלקה לביוכימיה, המחלקה למיקרוביולוגיה ווירולוגיה ועוד.
הפקולטה לגאולוגיה וגאוגרפיה: בין תחומי המחלקות בפקולטה נכללים גאולוגיה כללית, גאולוגיה ימית, גאוגרפיה חברתית, מדעי הקרקע, גאוגרפיה פיזיקלית ועוד.
הפקולטה ליחסים בינלאומיים ומדעי המדינה: בפקולטה מתקיימות תוכניות אקדמיות בתחומים מדעי המדינה, סוציולוגיה ויחסים בינלאומיים.
הפקולטה לכלכלה ומשפטים: בפקולטה ניתן לקחת חלק בתוכניות לתואר ראשון בתחומים כלכלה, חשבונאות, ניהול ומשפטים.
מתקיימות בה גם תוכניות לתואר שני בכלכלה, בחשבונאות, בניהול, במשפטים, בבנקאות וביטוח.
הפקולטה להיסטוריה ופילוסופיה: בפקולטה מחלקות להיסטוריה של אוקראינה, גאוגרפיה, לימודי תרבות, פילוסופיה, מדעי הקוגניציה ועוד.
הפקולטה לעיתונות ושיווק: בין תחומי המומחיות והמחקר בפקולטה נכללים עיתונאות, עיתונות דיגיטלית, עיתונאות בינלאומית, פרסום ויחסי ציבור.
הפקולטה למתמטיקה ופיזיקה: סטודנטים בפקולטה זו לומדים תחומים כגון פיזיקה, אסטרונומיה, פיזיקה יישומית, מתמטיקה יישומית, הנדסת מחשבים, מערכות מידע.
הפקולטה לכימיה ורוקחות: תחומי הלימוד במחלקות הפקולטה כוללים כימיה כללית, כימיה רפואית, כימיה אורגנית, פרמקולוגיה, כימיה פיזיקלית ועוד.
קמפוס האוניברסיטה כולל שמונה מבנים אקדמיים הממוקמים באזור ההיסטורי של העיר אודסה.
כמו כן, כולל הקמפוס שמונה מבני מגורים לסטודנטים.
בקמפוס 54 מעבדות מחקר ו-3 מכונים מדעיים.
ספריית הקמפוס נוסדה בשנת 1817, ובשנת 1933 הפכה לחלק מן האוניברסיטה.
בקמפוס פועל מוזיאון לתחום הגיאו-מינרלוגיה, שהוא אחד המוזיאונים הוותיקים בעיר אודסה.
במוזיאון זה מעל 10,000 דגימות של מינרלים וסלעים.
מתקיימים בו סיורים לימודיים לתלמידים בבתי ספר בעיר ולצעירים ממסגרות נוספות.
בתחום הספורט, ממוקמים בקמפוס אצטדיון וכן מגרשי טניס, כדורגל ואתלטיקה.
לאורך השנים זכו ספורטאי האוניברסיטה להישגים בתחרויות בין לאומיות, בהן גם אליפויות אירופה בענפים שונים.
בין בוגריה המוכרים של אוניברסיטת אודסה נכללים:
מרדכי נמיר: שר וחבר כנסת, ראש עיריית תל אביב ומזכ"ל ההסתדרות.
קדיש לוז: יושב ראש הכנסת, שר בממשלת ישראל.
סרגיי ויטה: מדינאי, ראש מועצת השרים הרוסית.
מרדכי זאב חבקין: בקטריולוג ואימונולוג יהודי, אשר פיתח חיסונים נגד מחלות הכולרה והדבר.
אוניברסיטת אוסקה (ביפנית: 大阪大学) היא אוניברסיטה לאומית הממוקמת במחוז אוסקה שביפן אשר הוקמה בשנת 1724. זוהי אחת האוניברסיטאות הראשונות שהוקמו ביפן.
אוניברסיטת אוסקה נחשבת לאחת משלוש האוניברסיטאות המובילות ביפן ביחד עם אוניברסיטת קיוטו ואוניברסיטת טוקיו.
תוכניות הלימודים באוניברסיטה מושכות סטודנטים זרים מכל רחבי העולם.
מוסדות האוניברסיטה החלו לקום במהלך המאה ה-18, אך היא הוקמה באופן מודרני ורשמי בשנת 1931, ובכך הפכה האוניברסיטה למוסד האקדמי המודרני השישי ביפן.
בית הספר לרפואה נוסד במקום בשנת 1869. בשנות ה-50 של המאה ה-20 הוקמו באוניברסיטה פקולטות ומחלקות מחקר רבות, ובהן בית הספר היפני הראשון להנדסה, ומחלקות לחינוך, פסיכולוגיה וסוציולוגיה.
בשנת 1994 נוספו עוד שתי פקולטות לתארים מתקדמים.
באוניברסיטה פועלים 21 מכוני מחקר, 4 ספריות; הספרייה המרכזית, הספרייה למדעי החיים, הספרייה למדעים והנדסה והספרייה ללימודים בין-לאומיים ושני בתי חולים אוניברסיטאיים; בית החולים של אוניברסיטת אוסקה ובית החולים לרפואת שיניים של אוניברסיטת אוסקה.
האוניברסיטה מפעילה גם מכוני מחקר והוראה מחוץ ליפן, הממוקמים בבנגקוק, שאנגחאי, חרונינגן וסן פרנסיסקו.
לאוניברסיטה יש שיתופי פעולה אקדמיים משמעותיים עם מוסדות רבים, ובהם אימפריאל קולג', אוניברסיטת צינגהואה, אוניברסיטת הרווארד, אוניברסיטת אוקספורד, אוניברסיטת קורנל, אוניברסיטת טורונטו, המכון הטכנולוגי של קליפורניה, אוניברסיטת סטנפורד, אוניברסיטת מקגיל, האוניברסיטה הלאומית של סינגפור, האוניברסיטה הלאומית של אוסטרליה, אוניברסיטת קלן, אוניברסיטת ז'נבה ואוניברסיטת בולוניה.
האוניברסיטה חברה בקונסורציום RU11, באיגוד אוניברסיטאות המחקר במזרח אסיה, בהתאגדות אוניברסיטאות האוקיינוס השקט והיא אחת מ לשעבר (1931, אוניברסיטת אוסקה הקיסרית).
נכון לשנת 2024, יש באוניברסיטת אוסקה 11 בתי ספר לתוכניות לתואר ראשון ו-15 בתי ספר לתארים מתקדמים:
דירוג QS לאוניברסיטאות: מקום 86 (2024)
דירוג QS לאוניברסיטאות: מקום 24 (2024)
דירוג QS לאוניברסיטאות: מקום 4 (2024)
זוכי פרס נובל הידקי יוקאווה ואקירה יושינו קיבלו את הדוקטורט שלהם מאוניברסיטת אוסקה.
הבוגרים כוללים את מקבלי פרס קראפורד, פרס יפן, פרס קיוטו, פרס וולף, פרס אלברט לסקר, פרס שאנון, פרס קרן גיירדנר הבין-לאומי, פרס רוברט קוך ועוד.
הידקי יוקאווה, פרס נובל לפיזיקה 1949
אקירה יושינו, פרס נובל בכימיה 2019
טדמיטסו קישימוטו, פרס קראפורד 2009
טושיו הירנו, פרס קראפורד 2009
אוסמו הייאישי, פרס זאב הרפואה 1986
Hidesaburo Hanafusa, פרס אלברט לסקר למחקר רפואי בסיסי 1982
Shizuo Akira, פרס רוברט קוך 2004
אוניברסיטת איסטנבול (בטורקית: İstanbul Üniversitesi) היא אוניברסיטה ציבורית הממוקמת באיסטנבול (בחלקה האירופאי של העיר) שבטורקיה אשר הוקמה בשנת 1453. לפי חלק מהמקורות המערביים שקדמו לשנות ה-20 של המאה ה-20, האוניברסיטה מכונה גם כ"אוניברסיטת קונסטנטינופול" על שמה הקודם של איסטנבול.
בשנת 1453 הוקמה במקום בית ספר אסלאמי, מיד לאחר כיבוש קונסטנטינופול בידי מהמט השני.
ביולי 1846 הוקם מוסד להשכלה גבוהה במקום.
האוניברסיטה נסגרה בשנת 1871 ונפתחה שוב בשנת 1900 עם מחלקות לתאולוגיה, אמנויות, מתמטיקה, מדע ובלשנות.
בשנת 1924 הוקמו הפקולטות למשפטים, רפואה, אומנויות ומדעים.
בשנת 1925 הוכרה האוטונומיה של האוניברסיטה מטעם השלטונות הטורקיים.
בנובמבר 1933 האוניברסיטה הוקמה במתכונתה החדשה, ללא לימודי תאולוגיה אסלאמית.
השער הראשי של האוניברסיטה הוצג בצדו האחורי של שטר 500 לירות טורקיות בשנים 1971–1984.
אוניברסיטת אילינוי בשיקגו היא אוניברסיטת מחקר ציבורית, הממוקמת בשיקגו שבארצות הברית, אשר הוקמה בשנת 1982. האוניברסיטה היא הגדולה ביותר באזור שיקגו, עם מעל ל-34,000 סטודנטים.
הקמפוס שלה נמצא בשכונת ניר וסט סייד.
נכון לשנת 2022, מציעה אוניברסיטת אילינוי בשיקגו 91 תוכניות לתואר ראשון, מעל 100 תוכניות לתואר שני ו-61 תוכניות לדוקטורט.
האוניברסיטה כוללת 16 קולג'ים ואת בית הספר הציבורי הראשון והיחיד למשפטים בשיקגו.
מבין בוגריה הידועים של האוניברסיטה ניתן למנות את קרול מוזלי בראון, ג'סטין הארטלי ואדריאן סמית'.
האוניברסיטה חברה באיגוד אוניברסיטאות הערים הגדולות (GCU) ובאיגוד אוניברסיטאות המחקר (URA).
שורשיה של האוניברסיטה טמונים במספר מוסדות אקדמיים שנוסדו עוד במהלך המאה ה-19, ובהם הקולג' לרוקחות בשיקגו, שנפתח בשנת 1859, הקולג' לרפואה ומנתחים (1882) והקולג' לרפואת שיניים (1891).
מוסדות אלו אוחדו בשנת 1913. לאחר מלחמת העולם השנייה הלימודים בקולג'ים התרחבו מאוד, כתוצאה מתגמולים שניתנו לסטודנטים שלחמו במלחמה.
הקולג'ים הפכו לאוניברסיטה בספטמבר 1982.
הקולג' לאדריכלות, עיצוב ואמנויות (1946)
הקולג' לאמנויות ומדעים ליברליים (1946)
הקולג' לעבודה סוציאלית ע"ש ג'יין אדמס (1965)
הקולג' לתכנון ערים וענייני ציבור (1973)
הקולג' למדעי הבריאות היישומיים (1979)
הקולג' ללימודים מתקדמים ומקצועיים (1982)
אוניברסיטת אוטווה היא אוניברסיטה ציבורית, הממוקמת באוטווה שבקנדה, אשר הוקמה בשנת 1848. נכון ל-2022, למדו בה כ-47,898 סטודנטים.
בוגרי האוניברסיטה הבולטים הם רישאר וגנר, מיקאל ז'אן ופול מרטין.
הלימודים באוניברסיטה מתקיימים בצרפתית ובאנגלית.
17% מתלמידי האוניברסיטה הם זרים, ומאז הקמתה סיימו את לימודיהם באוניברסיטה כ-266,037 איש (נכון לשנת 2023).
המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15.
אוניברסיטת אוטווה הוקמה לראשונה כמכללת בייטאון בספטמבר 1848. בשנת 1866 המכללה הפכה לאוניברסיטה.
בשנת 1875 החלו לימודי תואר שני ובשנת 1888 החלו להינתן תארים שלישיים.
בפברואר 1889 עלתה האוניברסיטה למעמד של אוניברסיטה אפיפיורית.
בשנת 1965 הוחלט לנתק את הקשר בין האוניברסיטה לכל ממסד דתי שהוא.
בית הספר לניהול ע"ש טלפר
דירוג QS לאוניברסיטאות: מקום 203 (2024)
דירוג QS לאוניברסיטאות: מקום 10 (2024)
אוניברסיטת אולבורג (בדנית: Aalborg University, או בראשי תיבות AAU) היא אוניברסיטה ציבורית באולבורג שבדנמרק, אשר נוסדה בשנת 1974. נכון לשנת 2020, לומדים במוסד כ-20,000 סטודנטים.
בנוסף על הקמפוס המרכזי באולבורג, פועלים קמפוסים נוספים בקופנהגן ובאסביירג.
אוניברסיטת אולבורג מעורבת בוועידת בתי הספר האירופיים לחינוך ומחקר הנדסי מתקדם.
בשנת 1961 החל להתגבש הרעיון להקים אוניברסיטה בצפון יוטלנד.
באוגוסט 1969 החל תכנון המוסד, שזכה לתמיכת תושבי האזור.
התכנון אושר בפרלמנט בשנת 1970, והאוניברסיטה נחנכה ב-1 בספטמבר 1974.
בשנת 2010 נפתחה הפקולטה ללימודי רפואה.
אוניברסיטת אולבורג מורכבת מחמש פקולטות עם מספר מחלקות בכל אחת:
המחלקה לאדריכלות, עיצוב וטכנולוגיית מדיה
אוניברסיטת אובורן היא אוניברסיטה ציבורית, הפועלת בעיר אובורן , במדינת אלבמה.
במוסד יותר מ-24,600 סטודנטים לתואר ראשון, ובסך הכל יותר מ-30,000 סטודנטים ו-1,330 חברי סגל.
אובורן היא האוניברסיטה השנייה בגודלה באלבמה.
זוהי היא אחת משתי האוניברסיטאות הציבוריות הטובות במדינה בדירוג קרנגי למוסדות להשכלה גבוהה האוניברסיטה בין המוסדות בדירוג "R1: אוניברסיטאות דוקטורט - פעילות מחקרית רבה מאוד".
אוניברסיטת אובורן הוכרה לראשונה כמוסד להשכלה גבוהה ב-1 בפברואר 1856, בשם East Alabama Male College, מוסד חינוכי פרטי בתחום מדעי הרוח, אשר נוהל בשיתוף הכנסייה המתודיסטית אפיסקופלית בדרום ארצות הברית.
בשנת 1872, אוניברסיטת אובורן הפכה למוסד ציבורי, ושמה שונה ל-Agricultural and Mechanical College of Alabama.
בשנת 1892 הפך המוסד לראשון באלבמה אשר קיבל אף נשים לתוכנית לימודים של ארבע השנים, ובשנת 1899 שונה שמו ל-Alabama Polytechnic Institute (API) כדי לשקף את השינוי באופיו.
בשנת 1960 שונה שם המוסד פעם נוספת לאוניברסיטת אובורן כדי לשקף את מגוון התוכניות האקדמיות המאפיינות אוניברסיטה גדולה.
ההיסטוריה המוקדמת של אוניברסיטת אובורן קשורה באורח הדוק למלחמת האזרחים ולתקופת השיקום.
הרצאות התקיימו בבניין "מיין הישן" עד סגירת המכללה עקב המלחמה, כאשר רוב הסטודנטים והסגל עזבו את המוסד כדי להתגייס.
שטח הקמפוס הפך למגרש אימונים לצבא הקונפדרציה, ובניין המכללה שימש כבית חולים לפצועי צבא זה.
המוסד פתח שעריו מחדש בשנת 1866, לאחר תום מלחמת האזרחים ומאז הוא פועל באופן רצוף.
בשנת 1872 הועברה השליטה במוסד מהכנסייה המתודיסטית לידי מדינת אלבמה וזאת על רקע קשיים כלכליים.
למימון האוניברסיטה הוקמה קרן שמקורה בכספי מכירת 971 קמ"ר של קרקע פדרלית.
על פי תנאי המימון, על המוסד היה לקיים גם תוכנית ללימודים צבאיים והכשרת קצינים לצבא ארצות הברית.
בשלהי המאה ה-19 רוב תלמידי המוסד השתתפו בתוכנית הכשרת הקצינים.
כל מחוז במדינת אלבמה היה רשאי להגיש מועמדותם של שני תלמידים לתוכנית ההכשרה במימון מלא של המדינה.
תוכניות הלימודים המקוריות של האוניברסיטה התמקדה בתחומי ההנדסה והחקלאות.
בשנת 1892 התרחשו שני אירועים משמעותיים בהיסטוריה של המוסד: נשים התקבלו לראשונה ללימודים, ופוטבול הפך לראשונה לענף ספורט בית ספרי.
במהלך השנים פוטבול החליף את הפולו כענף הספורט העיקרי בקמפוס.
בשנת 1899 המכללה שינתה את שמה למכון הפוליטכני של אלבמה (API).
בשנת 1940 על רקע מלחמת העולם השנייה נוצר מחסור גדול במהנדסים ובמדענים לתעשיות הביטחוניות האמריקאיות.
בהתאם לדרישת מחלקת החינוך של ארצות הברית הצטרף המוסד לתוכנית הכשרה מהירה של מהנדסים ומדענים.
בין השנים 1941 ל-1945 הוכשרו באובורן מעל 32,000 חיילים למאמץ המלחמתי.
לאחר תום מלחמת העולם השנייה, אובורן, בדומה למכללות רבות ברחבי ארצות הברית, ידעה תקופה של צמיחה מהירה שנגרמה בזכות חיילים משוחררים רבים שניצלו את הצעת הממשלה לחינוך חינם.
בתקופה של חמש שנים שלאחר תום המלחמה, ההרשמה ל-API יותר מהוכפלה.
מעידן זכויות האזרח ועד ימינו
עד לשנת 1963 פעלה אוניברסיטת אובורן במדיניות הפרדה גזעית, ורק סטודנטים לבנים התקבלו ללימודים.
שילוב תלמידים אפרו-אמריקנים החל בשנת 1964 עם קבלתו ללימודים של הסטודנט הרולד א' פרנקלין, אשר תבע את האוניברסיטה כדי להתקבל ללימודי תואר שני.
גם לאחר שהתקבל סבל פרנקלין מאפליה כאשר ועדת הבחינה של התיזה מצאה כל הזמן בעיות נוספות בתיזה שלו.
פרנקלין התייאש מהאפשרות שיקבל את התיזה ועזב, ורק בשנת 2020 לאחר שנים רבות האוניברסיטה בקשה לתקן את המעוות והעניקה לו את התואר.
התואר הראשון שהוענק לתלמיד אפרו-אמריקני היה בשנת 1967. על פי נתוני אוניברסיטת אובורן, תלמידים אפרו-אמריקאים מהווים 1,828 מתוך 24,864 סטודנטים לתואר ראשון (7.35%) נכון לשנת 2013 ו-49 מתוך 1,192 חברי סגל במשרה מלאה (4.1%) נכון לשנת 2012.
במהדורת שנת 2020 של US News & World Report מדורגת אובורן במקום 97 בין האוניברסיטאות הלאומיות בארצות הברית, במקום ה-40 בין האוניברסיטאות הציבוריות, ובמקום ה-164 בבתי הספר הטובים ביותר בתמורה לשכר הלימוד.
קמפוס אובורן מסודר בעיקר בתבנית רחובות שתי וערב עם כמה קבוצות של מבנים.
חלקו הצפוני של הקמפוס המרכזי מכיל את רוב בנייני המכללה להנדסה, בניין לימודי מנהל עסקים הנמוך יותר ובנייני המנהלה הישנים.
החלק האמצעי של הקמפוס המרכזי מכיל את המכללה למדעי הרוח (למעט אמנות) והמכללה לחינוך.
החלק הדרומי של הקמפוס המרכזי מכיל את מרבית הבניינים של המכללה למדעים ומתמטיקה, כמו גם מבני אמנות.
קבוצות הספורט של אוניברסיטת אובורן ידועות בכינויין "הטיגריסים".
מדי הספורט של האוניברסיטה הם בצבעי כתום וכחול.
באצטדיון הפוטבול של האוניברסיטה תפוסה של 87,451 צופים.
אוניברסיטת אוקלהומה היא אוניברסיטת מחקר ציבורית השוכנת בנורמן שבאוקלהומה.
האוניברסיטה, שנוסדה בשנת 1890, פעלה בשטחי טריטוריית אוקלהומה ליד הטריטוריה האינדיאנית במשך 17 שנים בטרם שתי הטריטוריות הפכו למדינת אוקלהומה המודרנית.
בסתיו 2018 למדו באוניברסיטה 31,702 סטודנטים, רובם בקמפוס הראשי שלה בנורמן.
בית הספר מעסיק כמעט 3,000 חברי סגל, מציע 152 מסלולים לתואר ראשון, 160 מסלולים לתואר שני, 75 תוכניות דוקטורט ו-20 תחומי לימוד ברמה פרופסוריה ראשונית.
האוניברסיטה מסווגת בין "R1: אוניברסיטאות לדוקטורט – פעילות מחקר גבוהה מאוד".
על פי הקרן הלאומית למדע, אוניברסיטת אוקלהומה הוציאה 283 מיליון דולר אמריקאי על מחקר ופיתוח בשנת 2018, ודורגה במקום ה-82 בכלל ארצות הברית.
בקמפוס האוניברסיטה בנורמן יש שני מוזיאונים עיקריים: , העוסק באימפרסיוניזם צרפתי ויצירות אמנות אינדיאניות, ו, המתמחה בהיסטוריה הטבעית של אוקלהומה.
בתמיכת המושל , ב-18 בדצמבר 1890 ייסד בית המחוקקים של טריטוריית אוקלהומה שלוש אוניברסיטאות: האוניברסיטה המדינתית בנורמן, המכללה החקלאית והמכנית בסטילווטר ( בהווה) ובית ספר רגיל באדמונד ( בהווה).
כניסתה של אוקלהומה לארצות הברית ב-1907 הובילה לשינוי שם האוניברסיטה הטריטוריאלית בנורמן ל"אוניברסיטת אוקלהומה".
תושבי נורמן תרמו קרקע בת 407 אקר (16 קילומטר רבוע) לאוניברסיטה ששכנה 800 מטר דרומית לתחנת הרכבת של נורמן.
נשיא האוניברסיטה הראשון הורה על נטיעת עצים לפני בנייתו של משכן הקמפוס הראשון, מכיוון שאין הוא יכול "לדמיין מושב אוניברסיטאי נטול עצים".
גינון נותר היבט חשוב לאוניברסיטה.
האוניברסיטה זכתה במספר אליפויות לאומיות במספר ענפי ספורט, כולל שבע אליפויות לאומיות בפוטבול ושתי אליפויות בייסבול בליגה א' של NCAA.
האוניברסיטה חברה באיגוד אוניברסיטאות המחקר.
הקולג' למנהל עסקים ע"ש מייקל פרייס
הקולג' לאמנויות יפות ע"ש משפחת ויצנהופר
הקולג' לעיתונאות ותקשורת המונים ע"ש גיילורד
הקולג' ללימודים בין-לאומיים ע"ש דייוויד בורן
הקולג' ללימודים מקצועיים ולימודי המשך
הקולג' לסיעוד ע"ש פראן וארל זיגלר
אוניברסיטת אינדיאנה בלומינגטון היא אוניברסיטת מחקר ציבורית בבלומינגטון, אינדיאנה שבארצות הברית.
זהו קמפוס הדגל של אוניברסיטת אינדיאנה עם למעלה מ-43,000 סטודנטים (נכון לסתיו 2017).
אוניברסיטת אינדיאנה חברה באיגוד האוניברסיטאות האמריקאיות ובאיגוד אוניברסיטאות המחקר.
55.1% מכלל הסטודנטים הם מאינדיאנה, בנוסף על סטודנטים מכלל 50 מדינות ארצות הברית, וושינגטון די.סי., פוארטו ריקו ו-165 מדינות בעולם.
בקמפוס פועלים למעלה מ-750 ארגוני סטודנטים וכ-17% מהבוגרים מצטרפים לאחוות שונות.
קבוצות אתלטיות של אינדיאנה מתחרות ב-NCAA.
הסגל, הצוות והבוגרים של אינדיאנה כוללים תשעה חתני פרס נובל, 19 זוכי מלגת רודס וחמישה עמיתי מקארתור.
בנוסף על כך, סטודנטים ובוגרים זכו בשישה פרסי אוסקר, 49 פרסי גראמי, 32 פרסי אמי, 20 פרסי פוליצר, ארבעה פרסי טוני ו -95 מדליות אולימפיות (51 זהב, 21 כסף ו-23 ארד).
מבין האישים הבולטים שלמדו או לימדו באוניברסיטה ניתן למנות את אלפרד קינסי, רוברט גייטס וג'ימי ויילס.
ממשל אינדיאנה החליט קים את אוניברסיטת אינדיאנה ב-20 בינואר 1820, כ"סמינר המדינה".
הבנייה החלה בשנת 1822 והשיעורים החלו ב-4 באפריל 1825. בשנה הראשונה למדו שנים עשר תלמידים אצל פרופסור אחד שקיבל שכר של 250 דולר.
באותה העת האוניברסיטה התמקדה בלימודים קלאסיים.
המחזור הראשון סיים את לימודיו ב-1830.
שם המוסד שונה ל"קולג' אינדיאנה" ב-1829, ול"אוניברסיטת אינדיאנה" ב-1838. מרבית מן המרצים בשנים הראשונות היו פרסביטריאניבטים אדוקים.
ב-1851 למדו באוניברסיטה כמעט מאה סטודנטים עם שבעה פרופסורים.
IU הייתה האוניברסיטה הציבורית הרביעית שקיבלה נשים, עם הסטודנטית הראשונה בשנת 1867. הסטודנטית, שרה מוריסון, הפכה להיות בסופו של דבר לפרופסורית הראשונה במוסד ב-1873. בשנת 1883, העניק המוסד את הדוקטורט הראשון שלו.
באותה השנה נשרף לחלוטין ונבנה מחדש.
בשנת 1902 נרשמו לאוניברסיטה 1,203 סטודנטים תואר ראשון ו-82 סטודנטים לתארים מתקדמים (מתוכם עשרה מחוץ לאינדיאנה).
בשנים 1920–1921 נפתחו בית הספר למוזיקה ובית הספר למסחר ופיננסים.
בשנת 1945 הוקם מכון קינזי למחקר מיני.
האוניברסיטה הצליחה לשרוד במהלך השפל הגדול, אודות לתמיכה ממשלתית וקמפיין גיוס כספים בקרב בוגרי המוסד והקהילה העסקית.
לא רק שהאוניברסיטה הצליחה לשרוד את המשבר, אלא גם לצמוח.
במהלך שנות ה-30 וה-40 נבנו 15 מבנים חדשים.
בשנת 1960, איגוד הסטודנטים של IU בחר בתומס אטקינס, אפרו-אמריקאי לתפקיד נשיא אגודת הסטודנטים.
המינוי גרם לסערה ציבורית בקמפוס.
אוניברסיטת אינדונזיה (באינדונזית: Universitas Indonesia, או בקיצור UI) היא אוניברסיטה ציבורית בערים דפוק שבמערב ג'אווה וג'קרטה שבאינדונזיה.
זהו אחד המוסדות האקדמיים הוותיקים והיוקרתיים באינדונזיה ובדרום מזרח אסיה.
בדירוג האוניברסיטאות העולמי של QS משנת 2019, אוניברסיטת אינדונזיה מדורגת במקום הראשון באינדונזיה, במקום ה-57 באסיה ובמקום ה-292 בעולם.
המוסד הוקם על ידי השלטון הקולוניאלי ההולנדי ב-1851.כבית ספר להכשרת עוזרים רפואיים.
ההכשרה נמשכה שנתיים, והבוגרים הוסמכו להעניק טיפולים רפואיים בסיסיים.
בשנים שלאחר מכן ההסמכה הורחבה וההכשרה הוארכה בשנה נוספת.
עד 1875 הוארכה תוכנית הלימודים לשבע שנים והבוגרים היו זכאים לתואר דוקטור ברפואה.
בתחילת המאה ה-20 הלימודים ארכו כבר תשע שנים והיו שילוב בין לימודי תיכון להשכלה אקדמית.
רבים מבוגרי בית הספר מילאו מאוחר יותר תפקידים חשובים בתנועה הלאומית האינדונזית ובפיתוח החינוך הרפואי במדינה.
בשנת 1924 החליטה הממשלה הקולוניאלית לפתוח אקדמיה להכשרת קצינים ואנשי השירות הציבורי.
בשנים שלאחר מכן נפתחה פקולטה למשפטים.
לאחר שקיבלה אינדונזיה עצמאות, הוקם בג'קרטה המכון האינדונזי להשכלה גבוהה (BPTRI) המורכב משלוש פקולטות: רפואה ורוקחות, ספרות ומשפטים.
באותה השנה התחילו את לימודיהם כ-90 סטודנטים לרפואה.
עד 1950, UI הייתה אוניברסיטה מרובת קמפוסים, עם פקולטות בג'קרטה (רפואה, משפטים וספרות), בוגור (אגרונומיה ורפואה וטרינרית), באנדונג (הנדסה, מתמטיקה ומדעי הטבע), סורבאיה (רפואה ורפואת שיניים), ומקאסאר (כלכלה ומשפטים).
ב-1987 הוקם הקמפוס בעיר דפוק.
בשנים 2007–2008 עברה האוניברסיטה רפורמה משמעותית.
ההכנסות הוכפלו ופורסמו מחקרים רבים יותר.
האוניברסיטה מורכבת מ-14 פקולטות ו-2 בתי ספר:
בית הספר ללימודים אסטרטגיים וגלובליים
שיתוף פעולה עם אוניברסיטאות בחו"ל
האוניברסיטה חברה ברשת האוניברסיטאות של איגוד מדינות דרום-מזרח אסיה והתאגדות אוניברסיטאות האוקיינוס השקט
הפקולטה למדעי המדינה משתפת פעולה עם הפקולטה לאמנויות של אוניברסיטת מלבורן באוסטרליה.
הפקולטה למדעי הניהול משתפת פעולה עם האוניברסיטה הלאומית של סיאול בנוגע לתארים מתקדמים.
האוניברסיטה משתפת פעולה גם עם אוניברסיטת סידני, אוניברסיטת סופיה, אוניברסיטת קיוטו, אוניברסיטת אוסקה, אוניברסיטת ליידן והאוניברסיטה הלאומית של סינגפור.
אוניברסיטת איחוד האמירויות הערביות (UAEU) היא אוניברסיטת מחקר ציבורית הממוקמת באל-עין, איחוד האמירויות הערביות.
זוהי האוניברסיטה הוותיקה ביותר באיחוד האמירויות הערביות.
היא הוקמה בשנת 1976 לאחר קבלת העצמאות מבריטניה על ידי האב המייסד של איחוד האמירויות, השייח' זייד בן סולטן אל נהיאן.
האוניברסיטה ממוקמת בעיר אל-עין, עיר נווה מדבר באמירות אבו דאבי, 140 ק"מ מזרחית לעיר הבירה אבו דאבי ובמרחק דומה מהעיר דובאי.
סטודנטים מגיעים מכל שבע האמירויות ומיותר מ-64 מדינות אחרות.
בשנת 2014 סטודנטים משאר העולם היו כרבע מסך הסטודנטים הרשומים.
אוניברסיטת איחוד האמירויות הערביות מדורגת ברציפות כאוניברסיטה השנייה המובילה באיחוד האמירויות הערביות אחרי אוניברסיטת ח'ליפה, והרביעית ב-GCC.
האוניברסיטה מדורגת במקום ה-5 באזור הערבי, במקום ה-284 בעולם בדירוג האוניברסיטה העולמית של QS לשנת 2021. ב-2021, לפי דירוג ה-QS Top 50 Under 50, כלומר 50 האוניברסיטאות המובילות בעולם שנוסדו ב-50 השנים האחרונות, UAEU דורגה במקום ה-27.
בית הספר לעסקים של האוניברסיטה דורג כבית הספר השלישי הטוב ביותר באפריקה ובמזרח התיכון בדוח QS Global 200 Business Schools לשנת 2010. כאוניברסיטת מחקר, מדורגת במקום הראשון במדינות ה-GCC, במקום השני בעולם הערבי, ובמקום התשיעי בעולם המוסלמי.
היא דורגה כאוניברסיטה ה-86 הטובה ביותר באסיה על ידי Times Higher Education: דירוג אוניברסיטאות אסיה.
סגן נשיא האוניברסיטה אחראי על ניהולה וכן על מדיניות ותכנון אסטרטגי, פעילות תקציבית ופיננסית, קשרי חוץ ובוגרים.
ראש האוניברסיטה הוא המנהל האקדמי הראשי האחראי על המכללות, לימודי התואר הראשון, מחקר, תואר שני וטכנולוגיית מידע.
המזכיר הכללי אחראי על המחלקות המנהליות - כספים, תקציב, ניהול מתקנים, משאבי אנוש, שירותי עזר ובטיחות.
הדיקנים הם ראשי המכללות האקדמיות, שהן קבוצות של דיסציפלינות אקדמיות, שבאמצעותן הסגל האקדמי מלמד בתואר ראשון ושני, עורך מחקר ומגיש בקשות למלגות.
לאוניברסיטה יש תוכניות לתואר ראשון ותואר שני בתשע מכללות:
תוכנית קרנות האוניברסיטה מכשירה את הסטודנטים לתוכניות לתואר אקדמי עם קורסים קדם-אוניברסיטאיים (מכינות) באנגלית, ערבית ומתמטיקה ותמיכה אחרת במעבר מבית הספר לאוניברסיטה.
בנוסף לתוכניות לתואר ראשון ולתארים מתקדמים, האוניברסיטה מציעה קורסי השכלה מתמשכת ותעודות מקצועיות עבור הקהילה בכל תחומי הדעת, ומארחת את שירותי הבריאות של האמירויות, שמעבירות הכשרות רפואיות.
בנובמבר 2016, האוניברסיטה ערכה את הכנס הראשון אי פעם בנושא מדעי הביולוגיה "גנומיקה וביואינפורמטיקה" בהשתתפות מומחים ממקומות שונים בעולם.
האוניברסיטה השיקה את תוכנית הדוקטורט הראשונה באוניברסיטה לאומית באיחוד האמירויות.
כמוסד מחקר הוא זכאי למענקים לאומיים, בינלאומיים ותעשייתיים.
קיימות תוכניות דוקטורט ותוארי דוקטור מקצועיים מגוון תחומי דעת כולל רוקחות, בריאות הציבור ותואר דוקטור למנהל עסקים.
האוניברסיטה מארחת מרכזי מחקר הכוללים את מרכז זאיד למדעי הבריאות ומרכז המים הלאומי.
מנצור בן זאיד אל נהיאן, סגן ראש הממשלה והשר לענייני הנשיא של איחוד האמירויות הערביות
סייף בן זאיד אל נהיאן, שר הפנים וסגן ראש ממשלת איחוד האמירויות הערביות
עבדאללה בן זאיד אאל נהיאן, שר החוץ של איחוד האמירויות הערביות
חמדאן בן מובארק אל נהיאן, שר ההשכלה הגבוהה והמחקר המדעי של איחוד האמירויות הערביות
חמדאן בן זאיד אל נהיאן, לשעבר שר החוץ של איחוד האמירויות הערביות וסגן ראש הממשלה לשעבר
אחמד בן זאיד אל נהיאן, לשעבר מנכ"ל רשות ההשקעות של אבו דאבי, נחשב לאדם ה-27 בעוצמתו בעולם במגזין פורבס בשנת 2009
שייח'ה אל-נאחי, כותבת סיפורים קצרים פורצת דרך
מרים אל רומי, שרת העניינים הסוציאליים של איחוד האמירויות הערביות והאישה השנייה שכיהנה בתפקיד קבינט בהיסטוריה של איחוד האמירויות הערביות, רשומה בין 10 הנשים הערביות החזקות ביותר בממשלה על ידי פורבס
סגר איגבש, שר העבודה של איחוד האמירויות הערביות ושגריר לשעבר בארצות הברית של אמריקה ומקסיקו
עבדול רחמן אל אוויס, שר הבריאות באיחוד האמירויות הערביות
פאטימה אל ג'אבר, האישה הראשונה שנבחרה לדירקטוריון לשכת המסחר של אבו דאבי בדצמבר 2009. נכון לשנת 2014, היא רשומה כאישה ה-94 בעוצמתה בעולם על ידי פורבס
אמל אל-קובאיסי, האישה הראשונה שנבחרה למועצה הלאומית הפדרלית של איחוד האמירויות, האישה הראשונה שמונתה למועצה המבצעת של אבו דאבי
נג'לה אל קאסימי, השגרירה הראשונה של איחוד האמירויות הערביות, שגרירת איחוד האמירויות הערביות בפורטוגל, שגרירה לשעבר בשוודיה
אסה אל באשה אל נואימי, שגרירת איחוד האמירויות הערביות ברפובליקה האסלאמית של פקיסטן
סלמה חרב, מנכ"לית ביפו (אזור חופשי בדובאי), האישה הראשונה במזרח התיכון ובצפון אפריקה שמונתה לראש אזור חופשי כלכלי, מדורגת כאישה הערבית השנייה בעוצמתה בממשלה על ידי פורבס 6]
מרים אל-מנסורי, האישה הראשונה שהטיסה לוחמים קרביים באיחוד האמירויות
נורה אל כעבי, שרת התרבות ופיתוח הידע
עבדול קאדר אל ראיס, אמן אמירותי
חאדם אל-קובאיסי, איש עסקים באמירויות והמנהל לשעבר של חברת השקעות הנפט הבינלאומית (IPIC).
אוניברסיטת אל-אקצא היא מוסד להשכלה גבוהה בעיר עזה.
האוניברסיטה הוקמה בשנת 1955 והיא המוסד הממשלתי הוותיק ביותר להשכלה גבוהה ברצועת עזה.
אוניברסיטת אל-אקצא הוקמה בשנת 1955 על ידי ממשלת מצרים כמכון להכשרת מורים בשם "מכללה להוראה על שם בדר".
עם השנים נוספו למכללה מחלקות אקדמיות במגוון נושאים, ובשנת 1991 הוכרה כמכללה להשכלה גבוהה.
בשנת 2000 שינתה את שמה ל"אוניברסיטת אל-אקצא".
רוב מבני האוניברסיטה נמצאים בעיר עזה.
הפקולטה לרפואה, הספרייה המרכזית ומרכז כנסים נמצאים בקמפוס האוניברסיטה בח'אן יונס.
האוניברסיטה שיתפה פעולה במחקרים מדעיים עם אוניברסיטאות שונות, בהן אוניברסיטאות בבלגיה, מלזיה, מצרים, מרוקו, ספרד וצרפת.
בשנת 2024, במהלך מלחמת חרבות ברזל, פרסם חייל צה"ל באינסטגרם סלפי על רקע ספרייה שהצית באוניברסיטה.
בכל הפקולטות קיימות מגמות לימוד לתואר ראשון, וברובן גם לתואר שני.
חלק מהפקולטות משתפות פעולה בתוכנית הלימודים עם אוניברסיטת עין שמס בקהיר.
אוניברסיטת אזאד האסלאמית (בפרסית: دانشگاه آزاد اسلامی; תעתיק: דַנַשְׁגַה-י אַזַד-י אִסְלַאמִי) היא רשת אוניברסיטאות פרטית שבסיסה בטהרן, איראן.
זוהי אחת מרשתות האוניברסיטאות הגדולות בעולם.
אוניברסיטת אזאד החלה לפעול בשנות ה-50 תחת השם "אוניברסיטת אזאד של איראן".
שנתיים לאחר המהפכה האסלאמית, ביוזמת אכבר האשמי רפסנג'אני, בהיותו יושב ראש המג'לס נפתחה אוניברסיטת אזאד מחדש תחת השם אוניברסיטת אזאד האסלאמית.
ההחלטה אושרה ב־1982 על ידי המועצה העליונה למהפכה התרבותית (Supreme Council of the Cultural Revolution), בתמיכתו של האייתוללה חומייני.
בשנות ה־90 צמחה האוניברסיטה במהירות ומספר הנרשמים בה, בחילת שנות ה־2000 עלה על מספר הלומדים באוניברסיטאות הציבוריות בכמות הנרשמים וב-2017 למדו בה מעל 1.5 מיליון סטודנטים.
ב-2016 כללה הרשת שתי אוניברסיטאות עצמאיות, 350 שלוחות ברחבי איראן וארבע שלוחות מחוץ לאיראן: באיחוד האמירויות, בריטניה, לבנון ואפגניסטן.
הערכת שווי נכסי הרשת נעה בין 20 ל־25 מיליארד דולר והיא פועלת באופן עצמאי, ללא תלות במימון ממשלתי.
תעודותיה של הרשת מוכרות על ידי משרד המדע, המחקר והטכנולוגיה ומשרד הבריאות וההשכלה הרפואית של איראן.
ב-2011 הכריז המנהיג העליון של איראן, ח'אמנאי שהקרן הכספית שהועמדה בעבר לטובת אוניברסיטת אזאד האסלאמית היא "בלתי לגיטימית מבחינה דתית ובלתי חוקית" ודבריו הובילו לשינוי שבוצע בהנהלת המוסד, בהובלת הנשיא אחמדיניז'אד.
מועצת המייסדים כוללת תשעה אנשים: עלי אכבר ולאיתי, עבדוללה ג'סבי (Abdollah Jassbi; היה הנשיא הראשון של האוניברסיטה עד 2012), עלי אכבר נאטק-נורי, חסן ח'ומייני, מוחסין קומי (Mohsen Qomi), אכבר האשמי רפסנג'אני, עבדול כרים מוסאווי ארדבילי (Abdul-Karim Mousavi Ardebili), חמיד מירזאדה (Hamid Mirzadeh; הנשיא השלישי של הרשת), המקום התשיעי אינו מאויש.
שלושה חברי סגל אקדמי במשרה מלאה בדרגת פרופסור חבר ומעלה, מאוניברסיטאות שאושרו על ידי המועצה העליונה למהפכת התרבות: מוחמד מהדי טהראנצ'י, פרהאד רהבר (Farhad Rahbar), פרידון עזיזי (Fereidoun Azizi).
שלושה חברים מהמועצה המייסדת (founding board), הכוללים לפחות איש דת אחד: עלי אכבר וילאיתי, עבדאללה ג'סבי, חסן ח'ומייני.
שר המדע, המחקר והטכנולוגיה ושר הבריאות והחינוך הרפואי (Health and Medical Education) או נציגיהם.
נציגו של המנהיג העליון באוניברסיטאות, או סגנו.
ניהול האוניברסיטה נתון בידי הרקטור שמתמנה על ידי נשיא מועצת הנאמנים.
המינוי מתבצע בהתאם להצעה המאושרת של המועצה העליונה למהפכה התרבותית, לתקופת כהונה של ארבע שנים.
אוניברסיטת אריאל בשומרון היא אוניברסיטת מחקר ציבורית השוכנת בעיר אריאל שבחבל השומרון.
האוניברסיטה נחשבת ישראלית על אף מיקומה בשטח בתפיסה לוחמתית, ומאז ביטול מל"ג יו"ש בשנת 2019, היא נמצאת תחת פיקוח המועצה להשכלה גבוהה.
המוסד הוקם בשנת 1982 כמכללה בשם "המכללה האקדמית יהודה ושומרון" בחסות ובפיקוח אקדמי של אוניברסיטת בר-אילן, ומאז 2005 החל לפעול באופן עצמאי בשם "המרכז האוניברסיטאי אריאל בשומרון".
ביולי 2012 החליטה מל"ג יו"ש על הפיכת המוסד לאוניברסיטה, ובדצמבר באותה שנה אישר אלוף פיקוד המרכז את ההחלטה, ומאז נקרא המוסד בשמו הנוכחי.
מרבית הסטודנטים מגיעים מישראל שבגבולות הקו הירוק, בפרט מאזור המרכז, ומיעוטם (כ-15%) מגיעים מן השומרון.
הסטודנטים מגיעים מאוכלוסיות שונות בחברה הישראלית, לרבות המגזר הערבי-ישראלי.
במוסד 26 מחלקות לימוד לתארים בוגר אוניברסיטה, מוסמך אוניברסיטה ודוקטור, בשלוש פקולטות וארבעה בתי-ספר.
בשנת הלימודים תשע"ג, למדו בו כ-14,000 סטודנטים, מתוכם כ-10,500 לתואר אקדמי באחת מבין 28 תוכניות לימוד, והשאר בלימודים קדם-אקדמיים במסגרת מכינה קדם-אקדמית או לתואר הנדסאי במסגרת "הנדסאים באריאל" הפועל לצד האוניברסיטה.
האוניברסיטה מפעילה יחידה ללימודי חוץ והמשך בשכונת רמת אביב בתל אביב-יפו.
מעונות הסטודנטים, בעיר ובסביבתה, מהווים זרז לגידול אוכלוסיית האזור.
תוכנית לימודי תעודה בפרופילאות פלילית
תוכנית הכשרה למורשה נגישות מתו"ס
תוכנית לימודי ניהול סיכונים פיננסיים
תוכנית לימודי הסמכה לבודק מוסמך למתקני לחץ
תוכנית לימודי הכשרה לעוזר וטרינר
באוניברסיטה פועלים יותר מ-450 חוקרים, מתוכם כ-150 פרופסורים.
מתבצע בה מחקר רחב בתחומי מדעי הטבע, מדעי המחשב, מדעי החברה והרוח, תקשורת, מדעי הבריאות והרפואה, הנדסה ועוד.
חלק מפרויקטי המחקר נערכים במסגרת של מרכזי מו"פ רב-תחומיים הפועלים באוניברסיטה:
מרכז שלזיניגר למאיצים קומפקטיים, מקורות ושימושי קרינה - לייזר אלקטרונים חופשיים (FEL) - הוכר בשנת 2002 כמרכז ידע לאומי הנתמך על ידי משרד המדע ומופעל בשיתוף עם אוניברסיטת תל אביב, רפא"ל, מפא"ת, משרד התשתיות וחוקרים מאוניברסיטאות נוספות.
המרכז לחדשנות בסייבר - הוא מרכז למחקר תאורטי ויישומי והוראת לימודי סייבר מתקדמים.
המכון לרפואה מותאמת אישית ותרגומית - גילוי ושימוש מחדש של תרופות, רפואה מותאמת אישית, ביו-בנייה תלת־ממדית וקנאביס רפואי.
המרכז לחקר חומרים - מתאם ומקדם פעילויות מחקר בתחום הנדסת חומרים.
במרכז חמש מעבדות המשתמשות בגישות ובטכניקות חדשניות.
המכון לארכאולוגיה - בין היתר, מכון אריאל לארכאולוגיה מפתח גם תוכניות המוקדשות ל"ארכאולוגיה קהילתית", המשלבת בתי ספר ומתנדבים מישראל ומחוצה לה.
מרכז אסטרונומיה, גיאופיזיקה ומדעי החלל - המרכז מאפשר מחקר רב תחומי הקשור לחישה מרחוק, מדעי החלל ופיזיקה ניסיונית / תאורטית / חישובית.
חוקריו כוללים חברי סגל, סטודנטים וחוקרים המסונפים למדעים המדויקים (פיזיקה, מדעי המחשב ומתמטיקה) והנדסה (מכנית וחשמלית).
המרכז לחקר המזרח התיכון (AUC MERC) - המרכז מספק פורום למחקר בינתחומי מתחומי מדעי החברה, יחסים בינלאומיים ומדעי הרוח הנוגעים לנושאי המזרח התיכון.
המרכז לנגישות והתמצאות במרחב אוניברסיטת אריאל - מוסד במחלקה לפסיכולוגיה של מדעי ההתנהגות, התומך במחקר בנושא אוריינטציה וניידות, ניווט, נגישות ועזרי נסיעות מכל הסוגים לאנשים עם ליקויים חושיים או קוגניטיביים.
מרכז מדעי הנתונים ובינה מלאכותית - המרכז תומך במחקר בתחום מדעי הנתונים ובתחומים נלווים, לקידום שיתוף פעולה ולהכשרת מדעני נתונים.
המרכז מקשר בין מומחים לאקדמאים מתחומים שונים ברחבי הקמפוס.
המכון לחקר מדיה חדשה, חברה ופוליטיקה - חממה ליזום, ניהול ותמיכה במחקרים על ההשפעות של מדיה חדשה, כלומר מדיה חברתית, סמארטפונים, האינטרנט של הדברים (IoT) ועוד.
המרכז לחקר אנרגיה - מרכז בין תחומי הכולל הנדסת מכונות, הנדסת כימיה והנדסת חשמל, כמו גם כימיה, ביולוגיה ודיסציפלינות פיננסיות.
המכון לחקר גפן ויין - במרכז זה נערכים פרויקטים אגרוטכנולוגיים מתקדמים של כרמים, גנומיקה של גפנים, וטכנולוגיית יין, ומפותחות שיטות חדשות.
המרכז עוסק במחקר, המתחקה אחר ענבי יין אבודים אנדוגניים לישראל, ששימשו לייצור יין בימי קדם.
המרכז לחקר הסרטן ע"ש פרופסור ישעיהו לנג - ב-ACACR חוקרים ממגוון רחב של תחומים מיישמים את המומחיות שלהם כדי להוביל מאבק בין-תחומי נגד הסרטן, למציאת יישומים מעשיים, תוך שימוש בטכנולוגיה ובמדע חדשניים.
המרכז האינטגרטיבי לחקר המוח - IBSCA משלב מספר קבוצות מחקר, העוסקות במגוון רחב של גישות, החל ממולקולריות, התנהגותיות ופונקציונליות וכלה במתודולוגיות מתמטיות קליניות, חישוביות וטהורות, כדי לקדם פיתוח טכנולוגיות חדשות לשיפור הרווחה ואריכות החיים.
מרכז חירום לחקר נסיבות אפר"ן - מרכז DRCIL הוא מרכז מחקר רב תחומי ובין תחומי לחקר מצבי חירום מכל הסוגים ואסונות פתאומיים גדולים (LSSD).
מטרתו של DRCIL היא לבצע מחקר הכנה מבצעי וטקטי של LSSD במטרה לקדם תרומות חדשניות מתחומי התמחות מגוונים.
המרכז לפיתוח אמצעי לחימה בטרור (Homeland security)
המרכז למו"פ אזורי שומרון ובקעת הירדן
המכון לחקר העדות היהודיות בקווקז ובמרכז אסיה ע"ש גרמן זכרייב
המרכז לפיזיקה יישומית ע"ש משפחת שלזינגר
חלק ניכר מפרויקטי המחקר מתבצעים בשיתוף פעולה עם חוקרים ממוסדות השכלה אחרים בארץ וכן אוניברסיטאות ומכוני מחקר רבים ברחבי העולם.
כמו כן מבצעים חוקרי האוניברסיטה פרויקטים רבים של מחקר ופיתוח לפי הזמנות או בשיתוף פעולה עם התעשייה הביטחונית וחברות ישראליות אחרות (דוגמת מסלול הלימודים אנליזה פרמצבטית בשיתוף חברת טבע) וכן חברות אמריקאיות ואירופיות.
סך כל תקציבי המחקר והפיתוח שסגל האוניברסיטה גייס מקרנות תחרותיות וגורמי תעשייה הם למעלה מ-45 מיליון ש"ח לשנה (לא כולל שכר החוקרים שהם חברי הסגל הבכיר).
האוניברסיטה מפעילה את חברת יישום, אריאל בע"מ.
החברה היא הכלי לבחינה, פיתוח ומסחור הקניין הרוחני של האוניברסיטה וחוקריו.
המצאות אלו הן בתחומים מגוונים כגון ביולוגיה וביו-רפואה, הנדסת כימיה וביוטכנולוגיה, הנדסת חשמל ואלקטרוניקה, תוכנה, הנדסת חומרים, אופטיקה ותקשורת, מכטרוניקה ורובוטיקה, ביטחון המולדת ועוד.
בתחקיר "כלכליסט" באוקטובר 2016 פורסם שמאז שנת 2007 קיבלה אוניברסיטת אריאל כ-162 מיליון שקלים מהתקשרויות עם מוסדות המדינה, בעוד אוניברסיטאות אחרות זכו לסכומים נמוכים משמעותית.
אגודת הסטודנטים אוניברסיטת אריאל היא עמותה רשומה המאגדת את הסטודנטים הלומדים באוניברסיטת אריאל.
האגודה חברה בהתאחדות הסטודנטים הארצית.
מו"פ אזורי השומרון ובקעת הירדן
המו"פ האזורי שומרון ובקעת הירדן הוקם בשנת 1998 על ידי ד"ר יעקב אשל ביוזמת משרד המדע, התרבות והספורט, יחד עם המרכזים למחקר ופיתוח (מו"פ) ברחבי הארץ.
המו"פ עוסק במחקרים בתחום מדעי הטבע והסביבה, מדעי החברה והחקלאות באזור.
הוא ממוקם באוניברסיטת אריאל בשומרון, מקיים קשר הדוק עם האוניברסיטה וחוקריה ונתמך על ידה.
לאור אפיונו של האזור בתנאים גאוגרפיים, אקלימיים ודמוגרפיים ייחודיים פותחו תחומי הפעילות הבאים:
מדעי הסביבה והחקלאות – מניעת זיהום מי התהום באקוויפר ההר; שימוש במי קולחין בחקלאות ותעשייה; אפיון המערכת ההידרולוגית באזור; שיפור מערכות השקיה והזנה בגידול הפרח אדמונית, ימי עיון והשתלמות לחקלאים באזור; יחס עובי – שטח – משך הגשם בשומרון, השפעת השקיה במי קולחין בשטחי מרעה.
מדעי החברה – לימוד המוטיבציה של דור ההמשך למתיישבי האזור להישאר ולהתגורר באזור; מעקב אחר קליטת עולים חדשים ביישובי האזור; שילוב משקים חקלאיים ביישובים קהילתיים בשומרון, מתיישבי הגבעות בשומרון ויהודה.
מחקרי יהודה ושומרון – עריכת כנס שנתי והוצאה לאור של קובץ שנתי של מחקרי יהודה ושומרון.
המתקיים מדי שנה, החל משנת 1991.
מינואר 2009 עומדת בראש המרכז לפיתוח פרופ' מרים ביליג.
מרכז אריאל לחקר ביטחון ותקשורת
מרכז אריאל לחקר ביטחון ותקשורת הוקם ב-2010 על ידי ד"ר רון שלייפר.
המרכז עוסק במחקר ובהוראה של נושאים שונים הקשורים בלוחמת מידע: לוחמת מחשוב, לוחמה פסיכולוגית ויחסי צבא תקשורת.
המרכז מעניק מדי שנה את "פרס מולדובן לספרות ביטחונית" בסך 5,000 דולר לספר בעברית בנושאי צבא וביטחון.
"הנדסאים באריאל" היא מכללה טכנולוגית הפועלת בקמפוס האוניברסיטה מאז שנת 1989. תוארי ההנדסאי מוענקים בו מטעם האגף להכשרה ופיתוח כוח אדם במשרד הכלכלה – מה"ט, בשיתוף הנדסאים באריאל.
מתקיימים בו גם קורסים של הסבה והכשרת אקדמאים לתחומים נדרשים, וכן מסלול הנדסאי-אקדמאי לצבירת נקודות אקדמיות במהלך לימודי ההנדסאים, ולימודי מכינה טכנולוגית לקראת לימודים לתואר הנדסאי.
המרכז מחולק לשניים: לימודי הנדסה וטכנולוגיה ולימודי עיצוב, תקשורת ואדריכלות.
באוניברסיטה מתנהלים לימודי תעודה בתחומים הבאים:
היחידה ללימודי חוץ והמשך של אוניברסיטת אריאל בשומרון מקיימת לימודים בקמפוס באריאל ובתל אביב, ומתמחה בארגון ופיתוח תוכניות לימוד בתחומי ידע רבים ומגוונים, כגון:
לימודי שוק ההון, ניהול, ביטוח ופנסיה
בית הספר לנגישות (קורסי נגישות, תרגום לשפת הסימנים)
היחידה מקיימת קורסי הכנה למבחני (FRM (Financial Risk Management מטעם האיגוד העולמי לניהול סיכונים פיננסיים - GARP המוכרים במוסדות פיננסיים ברחבי העולם.
בתחילת דרכה של המכללה האקדמית יהודה ושומרון, כשלוחה של אוניברסיטת בר-אילן, הונהגה בה חובת קורסי מורשת ישראל.
כחלופה לקורסי מורשת פועלות באוניברסיטה מספר מדרשות תורניות לנשים ושתי תוכניות שילוב לגברים.
"מדרשת אלומה" היא המדרשה הראשונה שנפתחה במסגרת זו על ידי הרב יחזקאל פרנקל.
התוכנית נפתחה בשנת הלימודים התשס"ב (2002).
המדרשה משתייכת למוסדות "ישיבת ברכת יוסף" באלון מורה ונשיאה הוא הרב אליקים לבנון.
בראש המדרשה עומדות הרבניות שלומית שילר ואתי אלסטר.
מדרשת "נצר אריאל" ממוקמת באוניברסיטה.
המדרשה הוקמה על ידי מתיישבי נצרים שעברו לגור באריאל לאחר שפונו מיישובם במסגרת תוכנית ההתנתקות, מתוך מגמה להתחבר אל העיר אריאל ואל המרכז האוניברסיטאי.
המדרשה הוקמה יחד עם בית המדרש לבנים "עוז רועי" לזכר רועי קליין, בשנת התשס"ז (2007).
בראש בית המדרש עומד הרב ציון טוויל, רב היישוב נצרים לשעבר וראש ישיבת "נצר מטעי" שהתמקמה באריאל, ובראש המדרשה עומדת רעייתו אפרת טוויל.
בשנת הלימודים התש"ע (2010) למדו בשתי המסגרות כ-280 תלמידים.
המדרשה ובית המדרש מיועדים לסטודנטיות ולסטודנטים מרקע דתי המעוניינים להמיר את לימודי החובה במסגרת המחלקה למורשת ישראל בלימודים תורניים.
המשתתפים מחויבים ליטול חלק גם בפעילות בלתי פורמלית הכוללת שבתות, ימי עיון, סיורים ומסיבות ראש חודש וחגים.
התוכנית מוכרת לצבירת נקודות זכות אקדמיות.
תוכנית שילובים – ביוזמת ישיבת הר ברכה.
התוכנית מעניקה כלים להתמודדות עם האתגרים שבלימודים באקדמיה, הקמת משפחה והשתלבות בשוק העבודה תוך שילוב לימוד תורה משמעותי.
התלמידים בה מקבלים פטור מרוב קורסי החובה במורשת ישראל וסיוע כלכלי בתקופת הלימודים.
בתוכנית לומדים סטודנטים וסטודנטיות לכל התארים, החל מתואר ראשון ועד תואר דוקטור.
האוניברסיטה חתומה על הסכם שיתוף פעולה אקדמי עם למעלה מ-50 מוסדות להשכלה גבוהה ברחבי העולם.
קיים שיתוף פעולה בינלאומי בין אוניברסיטת טורונטו לבין האוניברסיטה במסלול לתואר שני במנהל עסקים MBA.
הקורסים הנלמדים באוניברסיטה מוכרים במסגרת לימודי רפואה כללית.
M.D בתואר של האיחוד האירופי בשיתוף הפעולה בין אוניברסיטת תל אביב לבין אוניברסיטת UPJS אשר בסלובקיה.
החל משנת 2006 מתקיימת באוניברסיטת אריאל אולימפיאדת מתמטיקה.
מינואר 2008 היא נפתחה למתחרים מארצות נוספות.
בשנת 2010 נערכה אולימפיאדת מתמטיקה וירטואלית בין-לאומית.
בשנת 2008 הוקם באוניברסיטה הסניף האקדמי הראשון בישראל של האיגוד העולמי לניהול סיכונים פיננסיים (GARP) , האיגוד הגדול בעולם בתחום ניהול סיכונים פיננסיים.
הסניף מקיים כנסים וקורסים בין-לאומיים בניהול סיכונים באוניברסיטה.
בשנת 2011 חתם המרכז האוניברסיטאי אריאל על הסכם שיתוף פעולה עם אוניברסיטת אורל הפדרלית (UrFU) ומרכז החדשנות סקולקובו המכונה "עמק הסיליקון" הרוסי.
בעקבות הסכם זה יוקם בארץ "מרכז ישראל-סקולקובו" (Israel Skolkovo Gateway), שיעניק לחברות ישראליות גישה אל משאבי ההון וכוח האדם של סקולקובו.
בנוסף, האוניברסיטה משמשת כנציגת האקדמיה הלאומית הישראלית למדעים בשיתוף הפעולה המדעי עם האקדמיה הרוסית למדעים.
האוניברסיטה משתתפת בפרויקט מסע במסגרתו מגיעים סטודנטים יהודים מרחבי העולם לתקופה של סמסטר עד שנה ללמוד באריאל, כ-30% מהסטודנטים המגיעים ללמוד באריאל עולים לישראל בסיום הפרויקט.
המוסד הוקם בשנת 1982 כמכללה בשם "המכללה האקדמית יהודה ושומרון" על ידי צבי ורחל סלונים מקדומים, בחסות ובפיקוח אקדמי של אוניברסיטת בר-אילן.
מאז 2005 החל לפעול באופן עצמאי בשם "המרכז האוניברסיטאי אריאל בשומרון".
במאי 2005, בעת כהונתו של אריאל שרון כראש הממשלה, התקבלה החלטת ממשלה לפעול להסבת המכללה לאוניברסיטה (צעד שפירושו קבלת תקציבי מחקר מהמדינה והזכות להעניק תואר דוקטור).
היועץ המשפטי לממשלה קבע שנושא זה נמצא בסמכות הבלעדית של מל"ג יו"ש שתחליט לאחר שתקבל את חוות הדעת של הוועדה לתכנון ולתקצוב (ות"ת).
בהתאם לכך הקימה שרת החינוך, לימור לבנת, ועדה להערכה אקדמית של הנושא, ובה שישה מדענים, משש אוניברסיטאות בישראל, ומתחומי מדעים שונים.
חברי הוועדה היו הפרופסורים עמוס אלטשולר (יושב ראש), דניאל שפרבר, ישראל אומן, יובל נאמן, מאיר וילצ'ק ודוד חסון.
דו"ח הוועדה קבע כי המכללה מתפקדת למעשה כאוניברסיטה לכל דבר.
הוועדה המליצה להעניק למכללה הכרה זמנית כאוניברסיטה למשך שלוש שנים והמליצה שבתקופה זו יהיה שם המוסד "מרכז אוניברסיטאי", כדי שניתן יהיה להחזיר את הגלגל לאחור אם המכללה לא תעמוד בתנאים שהועמדו לה.
על פי הנחיות הוועדה, שהתנתה את ההכרה כ"מרכז אוניברסיטאי" בהפעלת ארבע תוכניות לתואר שני, נוספו בקיץ 2007 שני מסלולי תואר שני כתוספת לשניים שכבר פעלו.
לאור זאת הודיעה מל"ג יו"ש כי אישרה לשנות את שם המכללה ל"מרכז אוניברסיטאי".
שינוי השם אושר גם על ידי רשם העמותות והתקבל בברכה על ידי ראש הממשלה, אהוד אולמרט.
המועצה להשכלה גבוהה הכריזה שאינה מכירה בשינוי השם מכיוון שלטענתה לא ניתן אישור המפקד הצבאי, ועד ינואר 2010 הכירה המועצה בתארים שהתקבלו במוסד תוך ציון העובדה שהשימוש בשם "המרכז האוניברסיטאי" אינו מוסכם עליה.
המוסד המשיך להיות מתוקצב כמכללה (ללא תמיכת ות"ת בפעילות המחקרית המתקיימת בו).
בראשית 2010 אישר שר הביטחון אהוד ברק לאלוף פיקוד המרכז להכיר במוסד כמרכז אוניברסיטאי כחלק מתהליך הפיכת המוסד לאוניברסיטה בעתיד.
על פי אותה החלטה אמור היה המרכז באריאל להפוך לאוניברסיטה ביולי 2012.
בדצמבר 2011 אושר למרכז האוניברסיטאי, כמו גם לארבע מכללות, להעניק לאנשי סגל תואר פרופסור.
המל"ג סייגה אישור זה בדרישה כי במכללה יהיו לפחות חמישה פרופסורים בתחום של המועמד שהמכללה מבקשת להעניק לו את התואר.
בתחילת 2012 הגישה ועדת המעקב של מל"ג יו"ש (בראשותו של עמוס אלטשולר, שפעלה כהמשך לוועדה בראשותו שהוקמה בשנת 2005), דו"ח שקבע כי המרכז באריאל עומד בכל הקריטריונים הנדרשים להפוך לאוניברסיטה.
למרות זאת, ביולי 2012 המליצה הוועדה לתכנון ולתקצוב, בראשות מנואל טרכטנברג, על הארכת ההכרה במוסד כ"מרכז אוניברסיטאי" מבלי לשנות את מעמדו הנוכחי עד למאי 2013. ההחלטה נומקה בהתנגדות להכרה באוניברסיטה ישראלית מחוץ לגבולות ישראל, ולאישור של המהלך בניגוד לחוות הדעת של הות"ת של המועצה להשכלה גבוהה, שאליה אריאל אינה כפופה.
בדיון ציבורי שהתפתח בעקבות העיסוק בסוגיה זו, קראו ראשי האוניברסיטאות שלא להכיר במרכז באריאל כאוניברסיטה, אך בקרב שרים וחברי כנסת זכה המהלך לתמיכה בסופו של דבר.
ב-17 ביולי 2012 החליטה מל"ג יו"ש על הפיכת המרכז האוניברסיטאי אריאל לאוניברסיטה.
לשם השלמת המהלך נדרש אישורו של אלוף פיקוד המרכז.
באוגוסט 2012 הגישו האוניברסיטאות האחרות (למעט אוניברסיטת בר-אילן) עתירה לבג"ץ נגד ההחלטה, והעתירה נדחתה בדצמבר 2013. בספטמבר החליטה הממשלה להנחות את אלוף פיקוד המרכז לאשר את ההחלטה, בכפוף לחוות דעת היועץ המשפטי לממשלה.
ב-24 בדצמבר 2012 קבע היועץ המשפטי לממשלה יהודה וינשטיין כי אין מניעה שמפקד הפיקוד יאשר את המהלך, ולמחרת חתם אלוף פיקוד המרכז, ניצן אלון, על הפיכת המרכז האוניברסיטאי לאוניברסיטה.
בעקבות כך שינה המרכז את שמו לאוניברסיטת אריאל בשומרון.
בפברואר 2019 בוטל מל"ג יהודה ושומרון ואוחד עם המועצה להשכלה גבוהה, ואוניברסיטת אריאל עברה לסמכותו.
לאחר שאריאל הוכרה כאוניברסיטה בניגוד לעמדתו, נמנע ועד ראשי האוניברסיטאות המורכב מראשי אוניברסיטאות המחקר הוותיקות מלצרפה לוועד ולשיתופי הפעולה הבין-אוניברסיטאיים המתקיימים דרכו, כדוגמת מרכז החישובים הבינאוניברסיטאי.
עד שנת 2020 הצליח הוועד למנוע מינוי נציג של אריאל ל.
לבסוף, בשנת 2022, החליט ועד ראשי האוניברסיטאות על צירופה של אוניברסיטת אריאל, בין היתר בשל חוות דעת משפטית הקובעת כי חבריו לא יהיו חשופים לחרמות בינלאומיים עקב צירוף אריאל לשורותיו.
בשל התנגדות האיחוד האירופי להתנחלויות, האוניברסיטה מנועה מלהשתתף יחד עם האוניברסיטאות שבישראל בתוכנית Horizon 2020 לשיתוף פעולה אקדמי, במימון משותף של המדינות המשתתפות.
מסיבה דומה אריאל גם הייתה מנועה מלהשתתף במחקרים במימון הממשל בארצות הברית, עד להסרת האיסור בידי ממשל טראמפ בשנת 2020. ביוני 2023 הודיע ממשל ביידן על החזרת האיסור.
ב-12 בפברואר 2018 אושר בכנסת תיקון לחוק המועצה להשכלה גבוהה, לפיו סמכות המועצה להשכלה גבוהה תחול, החל מפברואר 2019, גם על מוסדות ישראליים ביהודה ושומרון, ובהם אוניברסיטת אריאל (ובכך יתבטל מל"ג יו"ש, מה שלבסוף קרה בפברואר 2019).
ביוני 2017 תרמו בני הזוג מרים ושלדון אדלסון 20 מיליון דולר להקמת פקולטה לרפואה באוניברסיטת אריאל, וזו נקראה על שמם.
ביולי 2018 אישרה ות"ת הקמה של פקולטה לרפואה, אך החלטה זו בוטלה בפברואר 2019 על ידי היועמ"ש אביחי מנדלבליט, מכיוון שסגנית יו"ר המל"ג, ד"ר רבקה ודמני שאומן הצביעה בעד ההחלטה, בזמן שהתקיימו דיונים בדבר קידומה לתואר פרופסור באוניברסיטת אריאל, מה שהציב אותה בניגוד עניינים.
לאחר שבוע אישרה מל"ג יו"ש את הקמת הפקולטה ללא אישור ות"ת, ובאפריל 2019 אושרה ההחלטה גם במל"ג.
יגאל כהן-אורגד, אשר שימש כשר האוצר בממשלת שמיר בשנים 1983-84, כיהן כיו"ר הוועד המנהל של המכללה ושל האוניברסיטה, ובהמשך מונה לנגיד האוניברסיטה, תפקיד שאותו מילא עד פטירתו ב-2019.
אוניברסיטת אמסטרדם (בהולנדית: Universiteit van Amsterdam ובקיצור UvA), היא הגדולה משתי האוניברסיטאות של אמסטרדם ואחת הגדולות והחשובות באירופה.
כותלי האוניברסיטה מאכלסים למעלה מ-24,000 סטודנטים ו-5,000 עובדים ותקציבה השנתי עומד על כ-487 מיליון אירו.
האוניברסיטה חברה ברשת אוניברסיטאס 21 וחברה בליגה האירופית לאוניברסיטאות מחקר.
האוניברסיטה נוסדה ב-1632 בתור בית ספר בשם Athenaeum Illustre כדי ללמד היסטוריה ופילוסופיה.
במהלך המאה השבע עשרה נוספו לתוכניות הלימודים גם לימודי תאולוגיה, משפטים ורפואה.
בית הספר נשאר מוסד קטן עד המאה התשע עשרה, עם פחות מ-250 תלמידים ושמונה מורים.